《屏居北郊自秋涉冬绝省人事触绪有感吒之讽吟》
宋代·程公许

西陲失支吾，如老屋积腐。
墙闼纵蹂躏，堂屋何依怙。
伊谁阶此厉，乃为元老误。
疾痛切吾身，利钝难逆睹。
瘴暑困新恩，陨星泣忠武。
梁坏将安仰，天高杳难诉。
向来十二楼，卷帘误一顾。
洒泪嫁时衣，谁与论心素。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。